Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 133 , 05/06/2002 s. 0012 - 0019



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta (2002/C 133/11) (ETA:n kannalta merkityksellinen teksti) Tuen numero: XS/04/01 Jäsenvaltio: Saksa Alue: Niedersachsenin osavaltio/Landkreis Friesland Tukiohjelman nimike tai yksittäisen tuen saaneen yrityksen nimi: Landkreis Frieslandin suuntaviivat tuen myöntämiseksi yksittäisille yrityksille Oikeusperusta: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt S. 382) Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: 409000 euroa Tuen enimmäisintensiteetti: Koko Landkreis Friesland sisältyy komission hyväksymään kansalliseen tukialuekarttaan. Tuen suuruus: - pienyrityksille enintään 25 %, - keskisuurille yrityksille enintään 17,5 % tukikelpoisista investointikustannuksista. Tuen kasautumista koskevia sääntöjä noudatetaan Täytäntöönpanopäivä: 1. kesäkuuta 2001 Tukiohjelman tai yksittäisen tuen kesto: 1. kesäkuuta 2001-31. joulukuuta 2006 Tuen tarkoitus: Tuella on tarkoitus tukea pienten ja keskisuurten yritysten kilpailukykyä ja sopeutumista Landkreis Frieslandissa, tukea uusien työpaikkojen luomista ja nykyisten säilymistä ja näin parantaa rakenteita. Tukiohjelma ei sisällä pelastus- eikä rakenneuudistustukia vaikeuksissa oleville yrityksille (sellaisina kuin ne on määritelty yhteisön suuntaviivoissa valtiontuesta vaikeuksissa olevien yritysten pelastamiseksi ja rakenneuudistukseksi, EYVL C 288, 9.10.1999). Tukea voidaan myöntää seuraaville investointihankkeille: - toimipisteen perustaminen, - toimipisteen laajentaminen, jos pysyvien kokopäiväisten työpaikkojen määrä nousee vähintään 15 % verrattuna aikaan ennen investointia, - toimipisteen rationalisointi, monipuolistaminen tai nykyaikaistaminen, jos tämä edistää yrityksen toiminnan jatkumista ja useimpien työpaikkojen säilymistä, - sulkemisuhan alaisen toimipisteen hankinta edellyttäen, että tämä tapahtuu markkinaehtoisesti. Tuen avulla luodut uudet kokopäiväiset työpaikat on säilytettävä vähintään kaksi vuotta avustuksen saamisesta. Tuki myönnetään investointiavustuksina. Tukikelpoisia ovat kaikki poistokelpoisen käyttöomaisuuden hyödykkeet, sekä aineelliset että aineettomat Alat, joita tuki koskee: Tukea voivat hakea Landkreis Frieslandiin sijoittautuneet pienyritykset, jotka toimivat teollisuus- tai käsiteollisuustuotannossa, kaupan alalla, majoitusalalla, sekä muut palveluyritykset tai vapaiden ammattien harjoittajat. Tuen myöntävän viranomaisen nimi ja osoite: Landkreis Friesland Lindenallee 1 D - 26441 Jever Muut tiedot: F. Schnieder Puhelin (044-61) 91 93 08 Faksi (044-61) 91 98 86 Sähköposti: F.Schnieder@friesland.de Tuen numero: XS/09/01 Jäsenvaltio: Italia Tukiohjelman nimike tai yksittäisen tuen saaneen yrityksen nimi: Tuki ympäristön tilan parantamiseen ja turvallisuuden lisäämiseen onnettomuuksien varalta tietyissä louhoksissa Oikeusperusta: Legge 23 dicembre 2000, n. 388 - art. 114, comma 4 Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: Avustusten kokonaismäärä on vuonna 2001 4131655 euroa ja vuosina 2002 ja 2003 yhteensä 7746853 euroa. Arvioidut vuosikustannukset ovat arviolta noin 12 miljoonaa euroa ensimmäisen, vuonna 2002 päättyvän vaiheen aikana ja noin 7,70 miljoonaa euroa seuraavassa vaiheessa vuonna 2003 Tuen enimmäisintensiteetti: Tuen bruttointensiteetti on pienten yritysten osalta enintään 15 % ja keskisuurten yritysten osalta enintään 7,5 % tukikelpoisista investointikustannuksista. Jos investoinnit toteutetaan 87 artiklan 3 kohdan c alakohdassa tarkoitetuilla alueilla, tuen bruttointensiteettiä suhteessa tukikelpoisiin investiontikustannuksiin voidaan korottaa seuraavasti: >TAULUKON PAIKKA> Jos investoinnit toteutetaan 87 artiklan 3 kohdan a alakohdassa tarkoitetuilla alueilla, tuen bruttointensiteettiä suhteessa tukikelpoisiin investointikustannuksiin voidaan korottaa seuraavasti: >TAULUKON PAIKKA> Täytäntöönpanopäivä: Tukea voidaan myöntää sen jälkeen, kun ilmoitus on julkaistu Italian virallisessa lehdessä, todennäköisesti lokakuussa 2001 Tukiohjelman tai yksittäisen tuen kesto: Joulukuuhun 2005 Tuen tarkoitus: Ympäristön tilan palauttaminen ennalleen sekä turvallisuustason nostaminen ja onnettomuuksien ehkäiseminen tekemällä rakenteellisia muutoksia työympäristöön korkealaatuisten ohjelmien avulla Alat, joita tuki koskee: Kaivosteollisuus - Koristekiven louhinta (ISTAT-koodi 1991: 14.11.1) Tuen myöntävän viranomaisen nimi ja osoite: Ministero delle attività produttive - Direzione generale per il coordinamento degli incentivi alle imprese Via del Giorgione 2B I - 00147 Roma Tuen numero: XS/16/01 Jäsenvaltio: Espanja Alue: Madrid Tukiohjelman nimike tai yksittäisen tuen saaneen yrityksen nimi: Madridin pk-yritysten konsolidointi- ja kilpailukykysuunnitelma Oikeusperusta: Orden n° 4836/2001, de 21 de junio, de la Consejería de Economía y Empleo, por el que se establece el régimen de ayudas y el sistema de gestión del Plan de Consolidación y Competitividad de la Pequeña y Mediana Empresa (PYME) en la Comunidad de Madrid (Boletín Oficial de la Comunidad de Madrid n° 150 del 26 de junio de 2001). Huomautus: Tämän Madridin autonomisen alueen talous- ja työllisyyslautakunnan (Consejería de Economía y Empleo de la Comunidad de Madrid) antaman määräyksen oikeusperustana ovat 1. kesäkuuta 2001 annettu asetus nro 582/2001 (Real Decreto de la Secretaría de Estado de Economía, de la Energía y de la Pequeña y Mediana empresa del Ministerio de Economía, valtiontuki N 750/2000), pk-yritysten konfernssin (Conferencia Sectorial de la Pyme) 26. lokakuuta 2000 allekirjoittama sopimus ja 26. marraskuuta 1992 annetun lain 30/1992 (Ley de Régimen Jurídico de las Administraciones Públicas y del Procedimiento Administrativo Común) 5 § (alakohtaiset konferenssit ja muut julkishallintoviranomaisten väliset yhteistyöelimet), sellaisena kuin se on muutettuna lailla 4/1999 Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: Pk-yritysten konferenssin tekemän sopimuksen perusteella Madridille vuodeksi 2001 osoitetut määrärahat ovat 2,17 miljoonaa euroa. Ohjelman seuraavien voimassaolovuosien osalta ei voida esittää määräraha-arviota, sillä määrät vahvistetaan pk-yritysten konferenssin vuosittaisissa kokouksissa. Päätöksessä N 750/2000 hyväksytään koko Espanjan alueelle 36,06 miljoonan euroa vuosittainen tuki. Madridin saaman yhteisrahoituksen osuus on aina paljon pienempi. Tämän perusteella voidaan arvioida, että määrä ei missään tapauksessa ole paljon vuonna 2001 myönnettyä tukea suurempi. Madridille varatun tuen maksu edellyttää, että Madridin yleisen talousarviolain (Leyes de Presupuestos Generales de la Comunidad de Madrid) mukaisesti vuosittain vahvistettavasta talousarviosta osoitetaan varoja. Tuen enimmäisintensiteetti: 1. Jos tuenhakija ja tuensaaja on pk-yritys: - pienille yrityksille enintään 15 % ja keskisuurille enintään 7,5 % aineellisiin ja aineettomiin investointeihin; enimmäismäärä 10000 euroa, - enintään 50 % ulkopuolisten konsulttien kustannuksista. 2. Jos tuenhakija ja tuensaaja on välittäjäelin ja myönnetty tuki jaetaan eri yritysten kesken, sovelletaan edellä mainittuja pk-yritysten intensiteettejä. Huomautus: Välittäjäelimellä (Organismo Intermedio) tarkoitetaan valtiontuen N 750/2000 hyväksymistä koskevan päätöksen ja talousministeriön asetuksen 582/2001 mukaisesti tämän ilmoituksen kohteena olevan 21. kesäkuuta 2001 annetun määräyksen nro 4836/2001 2 artiklassa seuraavasti määriteltyjä yhteisöjä: yleishyödyllisiä, kokonaan tai osaksi julkisia tai yksityisiä organisaatioita, joilla on oikeushenkilöllisyys ja jotka tarjoavat yleensä yritystoiminnan tukipalveluja pk-yrityksille, sekä yhteisöjä, joissa enemmistöosakkuus on rahoitettu julkisin varoin ja jotka tarjoavat yleensä yritystoiminnan tukipalveluja pk-yrityksille tukemalla hankkeita, jotka ovat tämän suunnitelman toimenpiteiden mukaisia eivätkä tavoittele voittoa Täytäntöönpanopäivä: Päivä, jona tukiohjelma julkaistaan Madridin virallisessa lehdessä (Boletín Oficial de la Comunidad de Madrid) Tukiohjelman tai yksittäisen tuen kesto: Vuosina 2001-2006. Tuen viimeinen myöntämispäivä on 31.12.2006 Tuen tarkoitus: Pk-yritysten konferenssin 26. lokakuuta 2000 vahvistamalla pk-yritysten konsolidointi- ja kilpailukykysuunnitelmalla, jonka toteuttamisen komissio on hyväksynyt 11. huhtikuuta 2001 annetulla tiedonannollaan (valtiontuki N 750/2000), pyritään kohdentamaan budjettivaroja yrityksille integroituja toimenpiteitä, julkisten viranomaisten yhteistyötä ja kustannustehokkuuden periaatteita noudattaen. Muiden autonomisten alueiden tavoin Madrid osallistuu suunnitelman hallinnointiin ja rahoittamiseen alueellaan. Talousministeriön asetuksella nro 582/2001 säädetyt ja Madridissa myönnettävän tuen sääntelystä 21. päivänä kesäkuuta 2001 annetulla määräyksellä nro 4836/2001 vahvistetut suunnitelman päätoimenpiteet ovat - pk-yritysten integroituminen tietoyhteiskuntaan - yritysten innovatiivisten tekniikoiden yhdistäminen. Kokemukset valtionhallinnon ja autonomisten alueiden yhteistyöstä aikaisempien tukiohjelmien osalta ovat osoittaneet (kuten pk-yritysten konsolidointi- ja kilpailukykysuunnitelman osaltakin ennakoidaan), että välittäjäelinten kautta myönnetyillä tuilla on kerrannaisvaikutuksia niiden edistäessä pk-yritysten hankkeita eri alueilla. Suunnitelmassa esitetään täydentävänä toimenpiteenä, että pk-yritykset voivat olla myös suoria tuensaajia joissakin sen toimenpiteissä (yritysten innovatiivisten tekniikoiden yhdistäminen, tuet suunnitteluun, laatujärjestelmiin, yritysten välisiin yhteistyöverkkoihin jne.) Alat, joita tuki koskee: Määräyksessä mainitaan talouden alat, joita tuki koskee: "Pk-yritykset teollisuuden, rakennuksen, kaupan ja palvelujen aloilla sekä välittäjäelimet, jotka toimivat kyseisten yritysten hyväksi, vaikuttamatta kuitenkaan EY:n perustamissopimuksen mukaisesti vahvistettuihin yhteisön erityisasetuksiin ja -direktiiveihin, jotka liittyvät valtiontuen myöntämiseen terästeollisuuden, laivanrakennukset, synteettikuitujen, moottoriajoneuvoteollisuuden ja liikenteen alalla. Tätä määräystä ei sovelleta - EY:n perustamissopimuksen liitteessä I mainittujen tuotteiden tuotantoon, jalostamiseen tai kaupan pitämiseen sekä hiiliteollisuuteen ja kalastukseen liittyvään toimintaan, - vientitoimintaan liittyvään tukeen eli tukeen, joka on suoraan sidoksissa viennin määrään, jakeluverkon perustamiseen ja toimintaan tai muihin vientitoimintaan liittyviin juokseviin kustannuksiin." Tuen myöntävän viranomaisen nimi ja osoite: Instituto Madrileño de Desarrollo (IMADE) ( Consejeria de Economìa y Empleo - Comunidad de Madrid ) José Abascal, 57 E - 28003 Madrid Puhelin (34) 915 80 26 00 Faksi (34) 915 80 97 43 Tuen numero: XS/56/01 Jäsenvaltio: Yhdistynyt kuningaskunta Alue: Skotlanti (muu kuin Highlands ja Islands of Scotland) Tukiohjelman nimike tai yksittäisen tuen saaneen yrityksen nimi: Pk-yritysten kiinteistötuki Oikeusperusta: Enterprise and New Towns (Scotland) Act 1990, as amended 1 April 2001, by Scottish Statutory Instrument 2001 No 126 Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: Kaikki ohjelmasta aiheutuvat kustannukset, mukaan lukien käytetyistä takuista aiheutuvat kustannukset, katetaan Scottish Enterprise -organisaation tavanomaisista varoista. Vuosikustannusten arvioidaan olevan noin 5 miljoonaa Englannin puntaa Tuen enimmäisintensiteetti: Myönnetty tuki noudattaa enimmäisintensiteettejä, joista on säädetty Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen annetun komission asetuksen (EY) N:o 70/2001 4 artiklassa (investointituki). Myönnettävän tuen määrä vaihtelee kyseisen ehdotuksen arvioinnin mukaan. Arvioinnissa arvioidaan tuen tarve ja muoto, jossa tukea on soveliainta antaa. Tuen määrä on hankkeen toteuttamiseksi välttämätön vähimmäismäärä. Tuki rajoittuu tukikelpoisiin menoihin, jotka liittyvät suoraan ja yksinomaan liiketilojen kehittämiseen tehtyyn investointiin. Näitä investointeja ovat: Tonttimaa. Todellinen ostohinta tai markkina-arvo sen mukaan, kumpi näistä on alempi. Rakentaminen. Erilaisille liikeyrityksille soveltuvien toimitilojen rakennuskustannukset. Infrastruktuuri ja palvelut. Kiinteistön infrastruktuurin ja siihen liittyvien palvelujen tarjoamisesta aiheutuvat todelliset kustannukset. Kehittämispalkkio. Rakennuttajan palkkio, jonka määrä on rakennushankkeen lajin ja laajuuden ja hankkeeseen liittyvien riskien kannalta tarkoituksenmukainen. (Kehittämispalkkiota ei oteta huomioon, jos rakennuttaja on tilojen tai tontin omistaja tai haltija.) Rahoituskulut. Hankkeeseen suoraan ja yksinomaan liittyvät korkokulut tai muut vastaavanlaiset rahoituskulut. Ammattikulut jne. Rakentamisen aikana aiheutuneet kaikki muut kulut, mukaan lukien suunnittelupalkkiot, markkinointi- ja myynninedistämiskulut ja myynti- tai vuokrauskulut, jotka liittyvät suoraan ja yksinomaan hankkeeseen. Tuki lasketaan prosenttiosuutena tukikelpoisista menoista. Tuki-intensiteetit eivät ylitä seuraavia enimmäismääriä. >TAULUKON PAIKKA> Hankkeen tuki voi olla muodoltaan mitä tahansa EY:n suuntaviivoissa sallittua tukea, kuten avustus, matalakorkoinen laina, korkotuki, takaus, pääomasijoitus yhteisiin kehityshankkeisiin ja edulliset palvelut. Jos tuki annetaan muussa muodossa kuin avustuksena, tuen avustusekvivalentti lasketaan EY:n suuntaviivojen ja tiedonantojen mukaisesti. Kehitystuki: Ohjelman tärkein tukimuoto on kehitystuki, joka on tasaavaa rahoitusta. Sen tarkoituksena on kattaa markkina-arvon ja hankkeen todellisten kustannusten välinen erotus. Hankkeeseen myönnettävän tuen enimmäismäärä on korkeintaan tukikelpoisten kustannusten ja markkina-arvon välinen erotus, mutta tuki ei saa koskaan ylittää enimmäisintensiteettiä. Tuen määrä on hankkeen toteuttamiseksi välttämätön vähimmäismäärä. Ennen kehitystuen tarjoamista riippumaton arvioija arvioi Scottish Enterprisen puolesta markkina-arvon ja kustannukset. Avustukset maksetaan yleensä sillä ehdolla, että rakennustöistä on järjestetty tarjouskilpailu, jos sitä edellytetään julkisia hankintoja koskevissa EY:n säännöissä. Jos tarjouskilpailu ei ole mahdollinen tai tarkoituksenmukainen(1), riippumattomat arvioijat todentavat, että kustannukset eivät ylitä markkina-arvoa. Yhteisyritykset: Tukea voidaan myöntää myös Scottish Enterprisen ja yksityissektorin välillä toteutettaviin yhteisyrityshankkeisiin. Scottish Enterprise pyrkii toimimaan markkinasijoittajana jakaen riskit ja tulokset yksityisyrityksen kanssa kaupallisella perusteella. Tämän vahvistaa riippumaton arvioija tai tilintarkastaja. Näihin tapauksiin ei liity tukea. Saattaa kuitenkin olla tapauksia, joissa Scottish Enterprise haluaa varmistaa yksityissektorin osallistumisen hankkeeseen ja sen vuoksi hyväksyy sellaisen osan hankkeen tuotosta, joka on pienempi kuin markkinasijoittaja hyväksyisi. Näissä tapauksissa tuen avustusekvivalentti lasketaan soveltuvien menetelmien mukaisesti, ja sen hyväksyy riippumaton arvioija tai tilintarkastaja. Tuen määrän on oltava yksityissektorin osallistumisen varmistava välttämätön vähimmäismäärä, eikä tuki saa ylittää enimmäisintensiteettiä. Yksityissektorin kumppani on valittava tarjouskilpailun kautta, ellei rakennuttaja omista tai laillisesti hallitse tonttia tai rakennusta. Tässä tapauksessa hankkeen toteuttamisen edellyttämän tuen määrän todentaa riippumaton arvioija tai tilintarkastaja. Kehitysrahoitustuki: Kyseessä on avustus tai laina, jolla tuetaan sellaisten hankkeiden rahoituskustannuksia, jotka eivät olisi muuten taloudellisesti kannattavia. Tukea myönnetään hankkeen eliniäksi, ja se liittyy ainoastaan tukikelpoisten investointikustannusten rahoittamiseen. Avustus tai laina ei saa ylittää tuen enimmäisintensiteettiä Täytäntöönpanopäivä: 15.8.2001 Tukiohjelman tai yksittäisen tuen kesto: 31.12.2006 asti Tuen tarkoitus: Scottish Enterprise on useita lakisääteisiä tehtäviä kuten edistää Skotlannin talouden kehittämistä. Pk-yritysten kiinteistötukiohjelman tarkoituksena on edistää yksityissektorin kiinteistörakentamista ja pk-yritysten tekemiä investointeja. Ohjelmalla tasapainotetaan teollisuus- ja liikekiinteistöjen puutetta markkinoilla tukemalla pk-yritysmuotoisia rakennuttajia erilaisin tukimenetelmin. Tukea voidaan myöntää sekä spekulatiiviseen rakentamiseen että tilaustyönä toteutettaviin rakennushankkeisiin. Pitkän aikavälin tavoitteena on edistää itsenäisesti toimivien kiinteistömarkkinoiden luomista Skotlannin eri osiin. Ohjelman perusteella tuettujen hakijoiden on täytettävä asetuksen (EY) N:o 70/2001 liitteen I mukaiset pk-yrityksen määritelmät. Pk-yritykset määritellään yrityksiksi, - joiden palveluksessa on vähemmän kuin 250 työntekijää, ja joiden - joko vuosiliikevaihto on enintään 40 miljoonaa euroa tai taseen loppusumma on enintään 27 miljoonaa euroa, - ja jotka täyttävät liitteessä I määritellyn perusteen riippumattomuudesta. Kun on tarpeen tehdä ero pienten ja keskisuurten yritysten välillä pieni yritys on liitteessä I olevan määritelmän mukainen Alat, joita tuki koskee: Ohjelma on suunnattu ensi sijassa kiinteistöalalle, erityisesti pk-rakennuttajille spekulatiivisiin kiinteistöihin, joiden haltijaa ei tiedetä ennakolta. Tukea voidaan myöntää myös pk-yritysten tilaustyönä teettämiin rakennushankkeisiin näiden yritysten omia tiloja varten. Tukea myönnetään seuraaville aloille vain, jos tuki ei ole ristiriidassa kyseisen alan suuntaviivojen kanssa: - moottoriajoneuvot, - synteettikuidut, - liikenne. Ohjelman mukaista tukea ei myönnetä seuraaville aloille: - maatalous, - kalatalous ja vesiviljely, - laivanrakennus, - hiili- ja teräsalat Tuen myöntävän viranomaisen nimi ja osoite: Scottish Enterprise 120 Bothwell Street Glasgow G2 7JP United Kingdom Muut tiedot: Ohjelma on Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komissio asetuksen (EY) N:o 70/2001 mukainen. Asetus julkaistiin Euroopan yhteisöjen virallisessa lehdessä 13. tammikuuta 2001. Seuraavat yleiset edellytykset on täytettävä: 1. Hankkeen on vastattava markkinoiden toiminnan riittämättömyyteen tyydyttämällä kysyntä ja tarjottava näin taloudellista nettohyötyä Skotlannille. 2. Hanke on toteutettava välttämättömin vähimmäiskustannuksin tai on muuten osoitettava hankkeen rahallinen hyöty Scottish Enterpriselle. 3. Hankkeen on oltava sellainen, että sitä ei olisi toteutettu ilman Scottish Enterprisen apua, tai se olisi toteutettu huomattavasti pidemmällä aikavälillä, pienemmässä mittakaavassa tai laadultaan heikompana. 4. Tuen olisi oltava rakenteeltaan sellainen, että se edistää markkinoille sopeutumista. 5. Rakennuttajan on oltava maksukykyinen ja pystyttävä rahoittamaan oma osuutensa kustannuksista. 6. Ennen hakemuksen tekemistä aloitetut hankkeet eivät ole tukikelpoisia. 7. Kaikista hankkeen rakennuttamiskustannuksista on järjestettävä tarjouskilpailu madollisuuksien mukaan. Jos kustannuksista ei ole järjestetty kilpailua, riippumattoman arvioijan on todennettava, että kustannukset eivät ylitä markkina-arvoa. 8. Rakennukset luovutetaan (joko myymällä tai vuokraamalla) tavanomaisten kaupan edellytysten mukaisesti markkina-arvoon. 9. Ohjelmasta ei myönnetä avustusta tilojen haltijan liiketoiminnassa tarvittavan laitoksen ja koneiden hankintaan. Sallittuja ovat rakennuksen tavanomaiset varusteet, joita erilaiset tilojen haltijat voivat käyttää, kuten hissit ja lämmitys- ja valaistusjärjestelmät. 10. Avustustarjouksiin sisältyy yleensä takaisinperintälausekkeet, joiden mukaan avustukset on joissain tapauksissa maksettava takaisin kokonaan tai osittain: 10.1. Jos avustuksen myöntämisehtoja ei noudateta, Scottish Enterprisella on oikeus periä avustus takaisin kokonaisuudessaan. 10.2. Avustuksen ehtona on alkuperäisen investoinnin säilyttäminen vähintään viiden vuoden ajan. 10.3. Edellytyksenä on täytäntöönpanokelpoinen sopimusvelvoite ja tarvittaessa aineellinen vakuus. 11. Voitto-osuus on mahdollinen, jos hankkeen tuottama voitto ylittää sovitun tason Tuen numero: XS/70/01 Jäsenvaltio: Italia Alue: Toscana Tukiohjelman nimike tai yksittäisen tuen saaneen yrityksen nimi: Tuki pienten käsiteollisuusyritysten sekä tuotanto- ja työosuuskuntien investointeihin Oikeusperusta: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.2. Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto" Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: 16000000 euroa Tuen enimmäisintensiteetti: Yksittäiselle yritykselle myönnettävän tuen intensiteetti voi olla enintään 15 % investoinnin kokonaiskustannuksista. Jos alueisiin, joita ohjelma koskee, sovelletaan perustamissopimuksen 87 artiklan 3 kohdan c alakohdan mukaista poikkeusta, tuen määrää voidaan lisätä komission päätöksessä annetuissa rajoissa. Myönnetyt tuet eivät voi kasautua samoihin investointimenoihin muista ohjelmista myönnetyn tuen kanssa Täytäntöönpanopäivä: Heinäkuu 2001, jolloin komissio vastaanotti suunnitelman Tukiohjelman tai yksittäisen tuen kesto: Vuodet 2001-2006 Tuen tarkoitus: Pienyrityksille suunnattu tukiohjelma (tuet on maksettava takaisin). Edullisen rahoituksen myöntäminen aineellisiin ja aineettomiin investointeihin, joiden tarkoituksena on: 1. innovatiivisilla aloilla toimivien uusien yritysten perustaminen, erityisesti kun perustajina ovat naiset ja nuoret; 2. toiminnan laajentaminen ja sen luonteen muuttaminen, jotta voidaan edistää yritysten sijoittumista markkinasegmenteille, joille ovat ominaisia innovatiiviset tai sellaisiksi luokiteltavat tuotteet ja palvelut; 3. tuotannon ympäristövaikutusten sekä energian ja luonnonvarojen käytön vähentäminen; 4. työterveyden ja työturvallisuuden lisääminen lain 626/1994 ja Seveso-direktiivin mukaisesti. Erityistä huomiota kiinnitetään aloihin, jotka ovat rakenneuudistuksen, järkeistämisen, nykyaikaistamisen tai uudistamisen kohteena Alat, joita tuki koskee: ISTAT 1991 -koodit - Osasto C - Kaivostoiminta - Osasto D - Tehdasteollisuus - Osasto F - Rakennustoiminta - Osasto K - Kiinteistönvälitys, vuokraustoiminta, ATK, tutkimus ja muu ammatillinen ja yritystoiminta (vain kohdat 72 ja 74) Tukea ei myönnetä kuljetusalalle, terästeollisuuteen, laivanrakennukseen, synteettikuitujen valmistukseen, moottoriajoneuvoteollisuuteen, hiiliteollisuuteen, maataloustuotantoon eikä maataloustuotteiden jalostamiseen ja myyntiin Tuen myöntävän viranomaisen nimi ja osoite: Regione Toscana Via di Novoli 26 I - 50127 Firenze Tuen numero: XS/75/01 Jäsenvaltio: Italia Alue: Toscana Tukiohjelman nimike tai yksittäisen tuen saaneen yrityksen nimi: Tuki konsulttipalvelujen hankintaa varten Oikeusperusta: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.6.1. e 1.6.6 Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto" Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: 2500000 euroa Tuen enimmäisintensiteetti: 50 % kustannuksista, jotka aiheutuvat ulkopuolisten konsulttien palvelujen ostamisesta Täytäntöönpanopäivä: Heinäkuu 2001, jolloin komissio vastaanotti suunnitelman Tukiohjelman tai yksittäisen tuen kesto: Vuodet 2001-2006 Tuen tarkoitus: Ulkopuolisten konsulttien tarjoamat palvelut, jotka eivät ole jatkuvia eivätkä säännöllisesti toistuvia eivätkä liity tavanomaisiin toimintamenoihin. Jos kyseessä on osallistuminen messuille tai näyttelyihin, tukimäärä lasektaan esittelytilan vuokraamisesta, rakentamisesta ja ylläpidosta aiheutuvien lisäkustannusten perusteella. Tukea voidaan myöntää messuille tai näyttelyihin osallistumiseen myöns myöhemmin, kunhan siitä ilmoitetaan. Myönnetyt tuet eivät voi kasautua samoihin investointimenoihin muista ohjelmista myönnetyn tuen kanssa Alat, joita tuki koskee: Seuraavien alojen yritykset, yritysten yhteenliittymät tai yhteisyritykset (ISAT 1991 -koodit): - osasto C - kaivostoiminta, - osasto D - tehdasteollisuus, - osasto F - rakennustoiminta, - osasto G - kauppa, - osasto H - hotelli- ja ravintola-ala, - osasto K - Kiinteistönvälitys, vuokraustoiminta, ATK, tutkimus ja muu ammatillinen ja yritystoiminta (vain kohdat 72 ja 74), - lain 488/92 nojalla Toscanassa matkailua koskevat ISTAT-koodit 2.4.2001 tehdyn alueellisen päätöksen nro 349 mukaisesti (liite A). Tukea ei myönnetä kuljetusalalle, terästeollisuuteen, laivanrakennukseen, synteettikuitujen valmistukseen, moottoriajoneuvoteollisuuteen, hiiliteollisuuteen, maataloustuotantoon eikä maataloustuotteiden jalostamiseen ja myyntiin Tuen myöntävän viranomaisen nimi ja osoite: Regione Toscana Via di Novoli 26 I - 50127 Firenze Tuen numero: XS/77/01 Jäsenvaltio: Italia Alue: Toscana Tukiohjelman nimike tai yksittäisen tuen saaneen yrityksen nimi: Tuet matkailuyritysten investointeihin Oikeusperusta: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.3.1 Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto" Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: 10000000 euroa Tuen enimmäisintensiteetti: Yksittäisen yrityksen saaman tuen intensiteetti suhteessa kokonaisinvestointimenoihin voi olla pienten yritysten osalta enintään 15 prosenttia BAE ja keskisuurten yritysten osalta enintään 7,5 prosenttia BAE. Jos alueisiin, joita ohjelma koskee, sovelletaan perustamissopimuksen 87 artiklan kohdan c alakohdan poikkeusta tuen määrää voidaan lisätä komission päätöksessä annetuissa rajoissa. Myönnetyt tuet eivät voi kasautua muista ohjelmista samoihin investointimenoihin myönnetyn tuen kanssa Täytäntöönpanopäivä: Heinäkuu 2001, jolloin komissio vastaanotti suunnitelman Tukiohjelman tai yksittäisen tuen kesto: Vuodet 2001-2006 Tuen tarkoitus: Edullisen rahoituksen myöntäminen aineellisiin ja aineettomiin investointeihin, joiden tarkoituksena on matkailualan tarjonnan parantaminen vakiinnuttamalla ja kehittämällä matkailualalla toimivia yrityksiä Alat, joita tuki koskee: Matkailuala Tuen myöntävän viranomaisen nimi ja osoite: Regione Toscana Via di Novoli 26 I - 50127 Firenze Tuen numero: XS/78/01 Jäsenvaltio: Italia Alue: Toscana Tukiohjelman nimike tai yksittäisen tuen saaneen yrityksen nimi: Kaupallisten palvelujen parantaminen Oikeusperusta: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.4 Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto" Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: 4500000 euroa Tuen enimmäisintensiteetti: Yksittäisen yrityksen saaman tuen intensiteetti suhteessa kokonaisinvestointimenoihin voi olla pienten yritysten osalta enintään 15 prosenttia BAE ja keskisuurten yritysten osalta enintään 7,5 prosenttia BAE. Jos alueisiin, joita ohjelma koskee, sovelletaan perustamissopimuksen 87 artiklan 3 kohdan c alakohdan poikkeusta, tuen määrää voidaan lisätä komission päätöksessä annetuissa rajoissa. Myönnetyt tuet eivät voi kasautua samoihin investointimenoihin muista ohjelmista myönnetyn tuen kanssa Täytäntöönpanopäivä: Heinäkuu 2001, jolloin komissio vastaanotti suunnitelman Tukiohjelman tai yksittäisen tuen kesto: Vuodet 2001-2006 Tuen tarkoitus: Kaupallisten pk-yritysten ja julkisten yritysten jakelujärjestelmän nykyaikaistamiseen ja parantamiseen tarkoitettujen aineellisten ja aineettomien investointien tukeminen Alat, joita tuki koskee: Kaupan ala Tuen myöntävän viranomaisen nimi ja osoite: Regione Toscana Via di Novoli 26 I - 50127 Firenze (1) Täysin kilpailutettu hankinta ei ehkä ole tarkoituksenmukainen silloin, kun yritykset ovat pitkään toimineet tiettyjen rakennusurakoitsijoiden, neuvonantajien ja tavarantoimittajien kanssa. Nämä yritykset saattavat olla halukkaita toteuttamaan investoinnin vain, jos ne voivat toimia vakiintuneiden yhteistyökumppaniensa kanssa. Näiden kumppanuuksien rajoissa suuri osa kustannuksista kuuluu kuitenkin tarjousmenettelyn piiriin tehtäessä alihankintajärjestelyjä. Riippumattomat asiantuntijat todentavat jäljellä olevien kustannusten markkina-arvon. Valtiontuesta N:o 656/99 (WDA:n kumppanuuksien kehittämisohjelma) 25. lokakuuta 2000 tehdyssä komission päätöksessä hyväksytään, että tällaisissa olosuhteissa täysin kilpailutettu hankinta ei ehkä ole mahdollinen.